open-index/open-wikipedia-markdown huggingface dataset:
World Health Organization (WHO)

**World Health Organization (WHO)** anɛ lʋgir kanɛ bɛ United Nations ni ka di tʋʋma an ye di gɔs dunia wʋsa laafi yela. Di tʋʋma dɔtitaar bɛnɛ Geneva, Switzerland  sʋʋlim, Di mɔr tʋʋma zinis titada ayuobʋ nɛ tʋʋma zinis bibis kɔbiga nɛ pisnu duni wʋsa ni.

Lʋgir nwa da kɛna nɛ yʋʋm tusir, kɔbiswai nɛ pisnaasi nɛ anii, nwadis anaasi, dabisa ayɔpɔi daar (April 7, 1948), ka pinil tʋʋma yʋʋm tusir, kɔbiswai nɛ pisnaasi nɛ anii, nwadis awai, dabisir yinne daar (September 1, 1948). Di mɔr laad bɛdigʋ, nɛ tʋmtʋmnib, nɛ tɛnɛs bɛdigʋ laafi laasig kanɛ ka ba buon League of Nations' Health Organization nɛ Office International d'Hygiène Publique dinɛ bɛ Paris la, ka bani paas an International Classification of Diseases (ICD). Lʋgir nwa da pinil tʋʋma nɛ nimmua nɛ yʋʋm tusir, kɔbiswai nɛ pisnu nɛ yinne la (1951) ban da laasi ba ligidi nɛ tʋʋma laad wʋsa la.

Ba tʋʋma anɛ ye ba sʋŋ ka laafi yela kɛŋ tuon ka ba sʋŋ banɛ an tadimnam dunia wʋsa. Ba sʋŋid tɛns nɛ tʋʋma laad, ka tisidi ba laafi nyɛɛb wada, ka diesid labaya laafi yela dunia wʋsa, ka anina ka laasidi sɔnsid naasaasɔnɔg nɛ wada banɛ bɛ laafi yela. Ba labaya gbaŋ kanɛ ka ba buon *World Health Report la*, mɔr labaya kati waae dunia wʋsa laafi yela.

Ba gaad tuoni tʋm tʋʋma hali laafi yela, ba tʋʋm sʋma la sieba anɛ ba nyaŋi kad bana kanɛ buon smallpox la, ka polio mɛ kpɛlim biela ka ba kad o, nɛ ban lɛn nyaŋi maal Ebola pinim la. Ban yʋʋn gɔsid bana sieba nananna anɛ banas banɛ lɔmisid wʋʋ HIV/AIDS, Ebola, malaria nɛ tuberculosis; banas banɛ pʋ lɔmisida ka ba sieba an sʋsʋnya bans nɛ dindiig bana (cancer); laafi diib yela, disʋma yela, nutrition, nɛ diib sʋab yela; tʋmtʋmnib laafi; nɛ banɛ laasid tiima nʋʋd ka li pʋ dɔl suor la yela. Lʋgir nwa mɔɔd ye laafi yela paae sɔ wʋsa dunia ni, ka gɔsid dinɛ na nyaŋi mɔr banasi kɛna yela, ka sʋŋid ka banas gad tɔɔtɔ, ka kpɛn gɔsid nɛ bʋn dinɛ an laafi yela wʋsa vuguri.

Lʋgir kanɛ gɔsidi ba tʋʋma anɛ World Health Assembly (WHA), dinɛ ka tɛns kɔbiga nɛ piswai nɛ anaasi (194) paasi di pʋʋgin. WHA anɛ banɛ gaŋid ka mɛ lɛn saan laafi yela kpɛɛmnam ban pistan nɛ anaasi (34); ka gaŋid kpɛɛm banɛ an  Chief administrator, Director-General (one an nananna anɛ Tedros Adhanom Ghebreyesus, one yit Ethiopia la); banɛ gbanad gbanasa; ka bas suor ka ba tʋm tʋʋmsieba bɛɛ daa laad. WHO nyɛti ba ligidi nɛ  tɛns banɛ paasi di pʋʋgin la ni (sieba anɛ yɔɔd ka sieba mɛ an piini), ka asʋ-ʋm-mɛŋ dim mɛ sʋŋid. Ban da bas suor ye ba zaŋ ligid sia tʋm tʋʋma yʋʋm tusayi, nɛ pisi, paae yʋʋm tusayi, nɛ pisi nɛ yinne pʋʋgin (2020-2021) da gaad saasaatɛŋ ligidi $7.2 billion, ka yʋʋm tusayi, nɛ pisinɛ ayi, nɛ yʋʋm tusayi, nɛ pisinɛ atan la (2022–2023) da gaad $6.2 billion. Ka yʋʋm tusayi, nɛ pisi nɛ anaasi paae yʋʋm tusayi, nɛ pisi nɛ anu la (2024–2025) an $6.83 billion.

## Pinilig

## Gbanvɛɛnsa
Atalata Daar

**Atalata daar** anɛ dabisir kanɛ bɛ bakwai pʋʋgin, Atinɛ daar nɛ Alaarib daar tɛnsʋk. Dunia wʋsa sɔb wada ISO 8601 paal ye, Atɛni daari an bakwai pinilig dabisir; ka Atalata paas dabisa ayi bakwai pʋʋgin. Gbana banɛ paan dabisa la ni, Alasid daari an bakwai pinilig dabisir, ka di paal ye Atalata daar paas nɛ dabisa atan  bakwai pʋʋgin. Mɔɔm tɛnsin la, Asibid daari an bakwai pinilig dabisir ka Atalata daar an bakwai pʋʋgin dabisa anaasi.
Di naasaal yʋʋr la yinɛ Middle English Tewesday, ka Old English mɛ an Tiwesdæg, di gbin anɛ "Tīw's Dabisir", Tiw bɛɛ Týr dabisir, ba baar kanɛ gɔsid zaba, wada, nɛ sida sarikadib bɛ ba sɔlima banɛ paani ba bada nami da an siem la ni. Tiw da anɛ ba zaba paŋ bada nam la pʋʋgin, ka ba nɔki pʋd dabisir la yinɛ latin yʋʋr dies Martis ni.

## Din yi siel na
Atalata daar bɛɛ Tuesday yinɛ Old English Tiwesdæg ni ka di gbin an "Tiw Dabisir". Tiw anɛ German dim win kanɛ ka ba buon *Tîwaz, bɛɛ Týr dinɛ bɛɛ ba sɔlima gbana pʋʋgin. *Tîwaz yinɛ sɔb kanɛ an *dei-, *deyā-, *dīdyā-, ka di gbin an 'nie nyain', ani ka sɔb kanɛ an "wina" mɛ yina.

Indo-Aryan bʋʋdi pianad Pali nɛ Sanskrit,  ba nyɛ dabisir la yʋʋr nɛ yi Angaraka ('one an wiig'), style (suor paalig) tis Mangala, one an zaba baar, nɛ Mars, planet kanɛ an wiig la.

## Winpʋʋsim dabisir
Karindɔɔd kʋda sieba ni, ba da diemid Atalata daar ka di an John onɛ da sʋʋd nidib winaam kuom la dabisir. Yʋʋma gbauŋin mɔr yʋʋma nwa yela, ka di bɛnɛ bakwai anii pʋʋgin, ka ba siilim Atalata daar wʋsa yʋʋm pʋʋgin. Ba malima yaa naae Atalata daar la, ba na yel ye: "Kiristo one an Winaam asida la, dɔlisid o ma kanɛ an kasi la ni, nɛ nɔdies kanɛ mɔr girima, one gaad tuon nɛ John one sʋʋd nidib winaam kuom la…" ka nyaan kul.

Hinduism wina pʋʋsim ni, Atalata daar anɛ dabisir kanɛ ka ba zʋnɔd ka pʋʋsid Hanuman ka sieba mɛ zʋnɔd Kartikeya, Kali, Durga, Parvati, nɛ Ganesha. Hindus pʋʋsim dim bɛdigʋ lɔɔd nɔɔr Atalata daar. Hindu pʋab banɛ mɔr sidib maan maliŋ kanɛ buon Mangala Gauri Vrat ka an nɔlɔɔr la, Atalata daar wʋsa, ba nwadig kanɛ buon Shravana la ni, nwadig kan anɛ ba wina Gauri nɛ Shiva nwadis. Atalata daar anɛ dabisir kanɛ an Mangala (Mars) din, banɛ pʋʋsid Hinduism la ni.

## Malima vɛɛnsa
Greek dim tɛŋin, Atalata daar (the day of the week of the Fall of Constantinople) anɛ zutoog dabisir. Di mɛ anɛ la tis tɛns banɛ pianad Fariŋ pianad; ba siak ye di anɛ Atalata daar nɛ ba win kanɛ buon Mars, zaba win la, mɔr nɔnaalig, ka dinzug, ka ba gɔs ka di an kum dabisir. Greeks dim nɛ Spanish buudi dim, nwadig la dabisa piinɛ yi yaa lu Atalata daar ka kaa Arizum daarɛ, ba gɔs ka di mɔr zutoog. Judaism winpʋʋsim dim  ni, Atalata daar anɛ zusuŋ dabisir, bɔzugɔ, Bereshit (parashah), ka Kiristo biis malima ni an Genesis gbaʋŋ pinilig la, di sɔb anina ye "di da an sum" abʋyi.

## Dabisa sialig
**United States**

Atalata daar ɛɛnti taa lu nɛ United States vootug dabisir.

## Gbanvɛɛnsa
Kooko

**Kooko** anɛ diib kanɛ ka ba dʋgʋl kuom ka di tʋligi lɛɛg, ka nɛɛm bʋnbʋtta banɛ mɔr  bielim zɔɔm, gɛndig nɛ kuom la bɛɛ milk. Ba dʋgid ka paasid laamalisima di ni, wan wʋʋ  sikir, sinid, tiis wala, bɛɛ bʋn mamala ka di paas malisim, ba tɔnɔe lɛm paas niim bɛɛ vaand ye ba kɛ ka di an ganaliga. Ba kabisidi di nɛ niŋid laa pʋʋgin ka dit ka di nan tʋl. Oat kooko, bɛɛ oatmeal, anɛ kooko buudi kanɛ nyɛ yʋʋr hali. Gruel anɛ kooko kanɛ an kuopilig ka congee mɛ an kooko kanɛ malisi bɛ Asia tɛŋ dim ni.

## Bielimnam buudi
Naasaalin ka ba buon kooko ye "porridge" la anɛ dinɛ bɛ British English ni(Britain, Ireland, Australia nɛ New Zealand) ka ba nɔki pʋd nɛ oat kooko. Nwa anɛ ban na laas oats nɛ kuom bɛɛ  milk banalim dʋgʋ di. Ba mɔri di ala dit bɛɛgin diib bɛɛ ban paas laasieba wan wʋʋ yaarim, sikir, tiwala, milk, cream, bɛɛ butter.

Bielim banɛ ka ba mɔri maan kooko sieba anɛ mui, wheat (wheat kooko kanɛ an mumamuma ba buon ye frumenty), barley, kawɛnna, triticale nɛ buckwheat. Kookonam kɔnɔbkɔnɔb mɔri ba mɛŋ yʋda, ka ba sieba an  congee (mui), polenta (kawɛnna) nɛ poi (din anɛ Taro ka ba nɔki maal).

## Di tʋʋma an siem
Fʋ tɔnɔe di kooko saŋa wʋsa dabisir pʋʋgin. Dunia wʋsa tɛɛns bɛdigʋ nud kooko ka di anɛ ba dikpɛŋ bɛɛ bɛkɛʋg diib.

## Gbanvɛɛnsa
Bodobodo

**Bodobodo** anɛ dikpɛŋ kanɛ ka ba mɔr zɔɔm gbila maan (titaam anɛ wheat) nɛ ku'om, ka kpɛnɛsidi di dɔɔg kanɛ sɛnɛd pʋʋgin sɛnɛdi di. Gbana sɔb saŋa sa dunia sʋʋlim wʋsa ni, di anɛ dikanɛ ka buudi bɛdigʋ dit. Di anɛ dikʋdʋg kanɛ ka Ninsaalib pinili maal ka di kaa zinaa, ka nyɛ yʋʋr hali Ninsaalibi pinil kuob saŋa sa, ba mɛ len mɔri maan winpʋʋsim malima.

Ba tɔnɔe paas danbin bodobodo ni, bɛɛ di mɛŋ maal danbin, bɛɛ ba paas tisieba (wʋʋ tikanɛ ka ba mɔri niŋid laadi sɛnɛd), bɛɛ danbin kanɛ ka ba maani di, dinɛ na kɛ ka pɛbisim kpɛnɛ di pʋʋgin nɛ paŋ, ka pɛbisim la fʋʋnsim kɛ ka bodobodo la uk agɔl. Fʋ ya'a tɛnɛsi di yɛla bɛdigʋ, bodobodo banɛ ka ba kuosid la ba paasid sielnami di pʋʋgin ye ba paasi di malisim, tɛbisim, si'im, di yuugir, di ningbiŋ maalig, ka mɛ ye ba kɛ ka di maalig an naana.

## Yʋʋr la yi siel na
Naasaa-yʋʋr kanɛ ka banɛ da bɛ naasaateŋ da pʋd bodobodo da anɛ hlaf (hlaifs bɛ Gothic: nannanna naasaalin anɛ loaf), dinɛ an yʋʋr kanɛ bɛɛ yʋʋg. Old High German pianad buon yee hleib ka nannanna German pianad buon ye Laib yʋʋr kan yinɛ Proto-Germanic yʋʋr, ka buud sieba pɛɛŋi yi anina mɛ pʋdi ba buudi pianad ni, nwɛn wʋʋ Slavic buudi (Czech: dim buon chléb, Polish: buon bochen chleba, Russian: buon khleb) ka Finnic (Finnish: buon leipä, Estonian: dim buon leib). Naasaalin ka ba buon bread la bɛ Germany buudi pianad sieba ni, wan wʋʋ West Frisian dim buon: brea, Dutch dim buon ye: brood, German dim buon ye: Brot, Swedish  dim buon ye: bröd, ka Norwegian nɛ Danish dim mɛ buon ye: brød; di gbin anɛ bʋakir, di gbini da paal siem yiiga da anɛ "bʋndinɛ bʋak", "bʋngbilig".

## Pin'ilig
Bodobodo anɛ diib yinne kanɛ bɛ ka di yuug hali. Ba nyɛ dizora banɛ ka ba gɔs ka ye di paae yʋʋma tusa pistan'  banɛ  gaad la (30,000) ka di bɛ Europe nɛ Austrilia su'ulim ka di taae kuga banɛ  ka ba da mɔri nɛɛmid bunbuttta.

## Gbanvɛɛnsa
Sʋꞌʋraag

**Sʋʋraag** anɛ giŋa, ka mɔr kʋnt zinig kanɛ nwaad ka di labis, zinig kanɛ waad la tɔnoe an sappi bɛɛ gɔŋ biela, ka mɔr gbanasig ka di an gbiliga bɛɛ wan wʋʋ pɛɛg nɛ. Di da anɛ zaba laʋk kanɛ ka ba da mɔri zabid yʋʋm banɛ ka ba da mɔr anrin nami tuud suor la.

## Yʋʋr la yi siel na
Sʋʋraag naasaalin ka ba buon ye "cutlass" la da pinil nɛ 17th-century ka naasaalin da an coutelas, din yinɛ 16th-century Fariŋ yʋʋr kanɛ ka ba pʋd sʋʋraag kanɛ an giŋa ka ka nɔɔr yinne maa dit (dinɛ an "sʋʋg" nannanna la, ba da buoni di giŋa nɛ ye couteau; yʋʋma 17th- nɛ 18th-century naasaalin, ba da buoni di ye "cuttoe"). Fariŋ dimi buon ye coutelas la tɔnoe yina Latin sɔb ni na, ka Italian dim mɛ buon ye coltellaccio bɛɛ cortelazo; ka di gbin paal ye "sʋʋg titaar". Italy tɛŋin, dinɛ ka ba buon cortelazo la mɛ da anɛ ala giŋʋ, ka zinig kanɛ wanad la labis, din da bɛnɛ 16th century saŋa. Ban buon ye coltell la, da yinɛ Latin dim buolig cultellus ni na ka di gbin an "sʋʋg bil"; yʋʋr kanɛ yi Latin sɔb ni na ka Italian dim nɛ Fariŋ dim mɛ yʋʋn buoni di ala.

Tɛɛns banɛ ka ba pianad naasaal la ni, ba buon sʋʋs titada ye  "sʋʋraag".

## Pinilig nɛ tʋʋma

### Yiib
Banɛ da tʋm daad tʋʋma nɛ soogianam 17th nɛ 18th centuries saŋa, ba da mɔr sʋʋs wala buudi ka ba gim ka labis ka ba da buoni di ye hanger, ka German dim da buon ye messer, ka di gbin an "sʋʋk". Di da mɔr kʋnt kanɛ gbanae gbanasig la, di titaam bɛnɛ sʋʋg bibis gaad sʋʋg titada ni Europe tɛŋin.

England tɛŋin, yʋʋm tusir, tusayuobʋ nɛ kɔbisnii nɛ anu (1685) saŋa la sʋʋraad banɛ ka ba zinig kanɛ waand an sappi la da bɛ ka sʋʋs banɛ buon "hanger" la kɛna die. Sʋʋs ban da anɛ bʋnginma ka nɔɔr yinne dit, ka ba gbanasa la an kʋnt ka labis. Gbanasa la titaam da anɛ daag ka waya vilig, ama aba sieba mɔr vɔnya ka kʋntnam tʋʋ anina gbanae zinig kanɛ waand la tabil nɛ gbanasig la. Bama anɛ banɛ da dɛŋi bɛɛ la. Zinig kanɛ waand la waalim titaam ɛɛnti anɛ 24 inches (61 cm).

#### Pinilig
Baa ban mɔr sʋʋs la tʋm tʋʋma tɛngbaŋ zug la, ba mii sʋʋraag nɛ ye banɛ da an suor kɛnnibi dɔlisid kuomin da mɔri di ka di an ba zaba laad kanɛ ka ba na nyaŋi nɔki nwaae wiins banɛ an bɛda, anriŋ wiins, nɛ mɔɔg banɛ laasi zuoe, ka lɛn mɔr sʋʋs bibis la zaba yela, wʋʋ ban na sial faandib. Dinɛ da lɛn kɛ ka ba mɔr sʋʋraad la anɛ ye di tʋʋma pʋ tɔi ya, di anɛ naanaa nɛ ban na mɔri di zamisid zaba gaad ban na ye ba nɔk sʋʋg bibis la zamis.

Banɛ an kuomin faandib mɛ da mɔr sʋʋraad, baa kasɛti kae paan ye banɛ da kɛn kɔlisin pinil sʋʋs maalig wʋʋ sieba yɛl siem la. Amaa, di sɔb gbana nii paal ye kuomin faandib da mɔr sʋʋraad, banɛ nyɛ yʋʋr anɛ kuomin faandib banɛ da paas William Fly, William Kidd, nɛ Stede Bonnet zug la. Fariŋ nid kanɛ zamis kʋdʋmin yela ka ba buon o Alexandre Exquemelin yel ye one da an kuomin sourkɛn ka o yʋʋr buon François l'Ollonais la da mɔr sʋʋraag hali yʋʋm tusir, kɔbisyuobʋ nɛ pisyuobʋ nɛ ayɔpɔi (1667). Kuomin faandib la da mɔr sʋʋraad la ye ba vɔlis nidib ka lɛn mɔri zabid, ban maan siem anɛ ba gbanae gbanasig la maa ka nidib basi ba laad, bɛɛ nɔk sʋʋg la zinig kanɛ pʋ dit la bʋʋ ba ka ba basi ba laad.

## Gbanvɛɛnsa
The National Anthem

"Wina'am barikimi ti Ghana teŋgbaʋŋ" la, anɛ Ghana sʋ'ʋlʋm la yʋ'ʋmmir kanɛ pa'an faangir nɛ yɔlisim; yʋ'ʋmmir la da naam nɛ yʋʋm 1957 ni, saŋkanɛ ka Ghana dim da faaɛn ba mɛŋ ka nyɛ yɔlisim yi nasanam nu'usin la.

## kʋdʋmin labaar
Daʋ kanɛ ka o yʋ'ʋr buon Philip Gbaho la da pin'il naam Ghana yʋ'ʋmmir kanɛ pa'an faangir yɛla la, ka Emmanuel pallor-Thompson yʋm ka sɔbi li niŋ gbaʋŋin. Kpɛɛmnam da zin'in Kwame Nkrumah onɛ da an gɔmma zuraan la ɔfissin n maligim tɛndis yʋ'ʋmmir la pian'ad wʋsa. Michael Kwame Gbordzoe da duoe zi'en ka ye onɛ da tigim yʋ'ʋmmir la sɔbi li Nkrumah onɛ da an gɔmma zuraan la kum nya'aŋ la. Din ka ba sɔb gbaʋŋi li yɛla ka Kwame Gbordzoe, onɛ da an sakur biig bɛ Bishop Herman College saŋkan sa la da mɔr yʋ'ʋmmir linɛ ka ba yʋm ye, "ziankimi Ghana flag la agɔla" ka ba sid da naami li Ghana faangir nya'aŋ la ka nɔki li lieb Ghana faangir yʋ'ʋmmir Nkrumah da an gɔmma zuraan la saŋa kena.
Koose

**Koose** (Dagbani: buon [ˈKooshe]) ka lɛn an **bɛŋa diib** anɛ diib kanɛ mɔr kpaam ka nidib banɛ diti di titaam an banɛ bɛ ninsabilis yatuona sʋʋlim. Ba taa diti di nɛ kooko. Sansieba, ba pɔnbini di nɛ bodobodo pʋʋgin, ka ba buon din ye "Koose Bodobodo" bɛɛ "Paanu Kooshe".

Koose nyɛ yʋʋr yatuona ninsabilis sʋʋlim ka di kaskas an Hausa dim  banɛ bɛ yadatiʋŋ Nigeria sʋʋlim la, Dagomba nidib banɛ bɛ Ghana, nɛ ninsabilis yatuona sʋʋlim tɛɛns, ka ba sieba an Sierra Leone nɛ Cameroon. Koose mɛ bɛ naasaatɛɛnsin wan wʋʋ Cuba nɛ America yadagɔbʋg tɛnsieba wʋʋ Brazil. Ghana dim buoni di ye "koose", "kooshe" bɛɛ "koosay". Nigeria dim, buoni di ye "akara", Brazil dim buoni di ye "acaraje" ka Cuba dim mɛ buon ye "bollitos de carita". Dagbamba banɛ bɛ  Ghana buoni di ye "Kooshe", Ewe dim buoni di ye "agawu" ka sieba banɛ bɛ Zongo community buoni di ye "koose tankuwa".

## Ningbiŋ maalig
Koose mɔr dinɛ sʋŋidi sied sikir banas, ka maan ningbiŋ giinla, ka dinɛ an sabila-sabila bɛ bɛŋa ni la mɛ sʋŋidi maan ningbina.

## Gbanvɛɛnsa
The Nationa Pledge

Ghana kaanbʋg nɔyɛlʋg la yiti yɛl nɛ ba ya'a yʋ'ʋm faangir yʋ'ʋmmir kanɛ ka ba yʋ'ʋm ye, "Wina'am, barikimi ti Ghana teŋgbaʋŋ la" la naae:

Mam kaanb nɛ m sida ni ye

M na an pʋpiel nɛ yɛlmɛŋir daan

Tis Ghana kanɛ aan m teŋ la.

M zi'el nɔɔr ye m tʋm Ghana tʋʋma

Nɛ m paŋ wʋsa nɛ m suunr wʋsa.

M kaanb ye m na zi'en sʋm ka li zu'oe. 

Ti faar, ka ba faaɛn tisi ti ka li dɔlis nɛ ti yaanam ziimin nɛ ba namisʋgʋn; ka m kaanbi m mɛŋ nɛ si'el wʋsa ni ye m na gban'e ka zabi tis Ghana yʋ'ʋsʋŋ la.

Dinzugɔ, sʋŋimim Wina'am.
Zuobid

**Zuobid** anɛ protein filament dinɛ nɔbigidi yit niŋgbin la vɔnya ni na. Bʋŋkɔnbid bɛdigʋ mɔr zuobid. Ninsaalib mɛ mɔr zuobid ka li yiti ba niŋgbina ni na, ninsaal niŋgbiŋ ziis la biela nwa ka zuobid pʋ yita. Dinɛ an pakir ka mɛ lɛm malis anɛ ba nɔbigir, ba buudi, nɛ ba gudim, zuobid yɛla pak ya pamm ninsaalib nɛ bʋŋkɔnbid bɛdigʋ ni.
Nwadis Yʋda

**Nwadis Yʋda**

 1. January    -    Yʋʋmpaal Nwadig

2.February     –    Fulumfug Nwadig

3.March        -    Dɔnwalig Nwadig

4. April       -    Vaala Nwadig

5. May         -    Sigsaa Nwadig

6. June        –    Sigir Nwadig

7. July        -    Mɔraug Nwadig

8. August      -    Mɔtul Nwadig

9. September   -    Sɛnlʋŋ Nwadig

10. October    -    Sawa'ar Nwadig

11. November   –    Sapal Nwadig

12. December   -    Samanpiid nwandig

**Dabisa yʋda **

1. Monday      -   Atinidaar

2. Tuesday     -   Atilatadaar

3. Wednesday   -   Alaaribdaar

4. Thursday    -   Alemisdaar 

5. Friday      -   Arezʋmdaar

6. Saturday    -   Asibiddaar

7. Sunday      -   Alasiddaar
Busa yɛla

**Busa** anɛ tɛŋin bʋnyɛ'ɛdir dinɛ an tab-tab ka nidib kuodi li yʋʋm gʋʋm bɛ Africa, Americans, Caribbean, South Pacific nɛ Asia ni. Ti mɔr busa buudi kɔn'ɔb-kɔn'ɔb dinɛ bɛ pɔɔdin nɛ mɔɔgʋn. Ti mɔr Guinea bus-piel dinɛ ka West nɛ Central Africa dim kuod bɛdigʋ.

Busa tʋʋma

## Gbanvɛɛnsa
Rev.Patience Akparipoka

Ndebugri Akparipoka Patience anɛ pu'a kanɛ yit Zebilla su'ulum. o anɛ karinsaam bɛ Accra ka mɛ an akauntan kpɛɛm.
G

Grace Abusang anɛ wʋm-wʋm kpɛɛm kanɛ bɛ kusaug sʋ'ʋlimin agɔlin . O anɛ pua kanɛ mɔr kukɔr malisima hali ka tisidi ti ya'am,  nyɛlʋg nɛ baŋir.
Event:Culture Connect Africa/African Film & Cinema/2025/Kusaal Community

Culture Connect Africa Project is a WikiProject by **African & Proud (AP)** that aims to improve Wikipedia’s content on African culture. It is more than just adding information it is about telling African stories, celebrating traditions, and sharing creativity with the world.

This project includes different sub-projects, each focusing on a unique part of African heritage, such as arts, languages, and history. By working together, we can make sure African culture is well represented and easily accessible to everyone.

Culture Connect Africa is open to all who want to contribute and help make Wikipedia a more diverse and inclusive platform.

**The key goals of this project include:**

* Improve Wikipedia’s representation of African film, cinema, and notable Film industry, ensuring these aspects of African identity are well-documented.

* Increase the visibility of African filmmakers, actors, directors, and films on Wikipedia and Wikidata.

## List of articles for the Ghana participants
Here is a List of articles suggestion that you can work on; Specifically made for the Ghana participants:

1. Freema Agyeman

2. Nana Akua Addo

3. Pascal Aka

4. Idris Elba

5. Venus Films

6. Abdul Salam Mumuni

7. Things We Do for Love (Ghanaian TV series)

8. Deadly Voyage

9. The Perfect Picture (2009 film)

10. Kwesi Boakye

11. Sankofa (film)

12. The Cursed Ones (2015)

13. Beasts of No Nation (film)

14. Adeline Ama Buabeng

15. Michaela Coel

16. Paul Danquah

17. David Oscar Dogbe

18. Pascaline Edwards

19. Idris Elba

20. Souad Faress

21. Ian Jazzi

22. Joseph Otsiman

23. Hugh Quarshie

24. Sam Sarpong

25. Kwaku Sintim-Misa

26. Eddie Tagoe

27. Reggie Tsiboe

28. George Williams

29. Reggie Yates

30. Obra (TV program)

31. Juliet Ibrahim

32. Lydia Forson

33. Emelia Brobbey

34. Peter Mensah

35. David Dontoh

36. Christabel Ekeh

37. Juliet Asante

38. Mac Jordan Amartey

39. Akosua Busia

40. Ama K. Abebrese
Obuasi Senior High Technical School

**Obuasi Senior High Technical School** anɛ sɛkɛndiri nɛ tɛknikal gɔmma sakur dinɛ bɛ Obuasi, Ashanti Region dinɛ bɛ Ghana la. Sakur la bɛnɛ Gausu nɛ Koffikrom tensʋg. Di anɛ  Osagyefo Dr. Kwame Nkrumah da pin'il sakur la yʋʋm 1965 ka di anɛ gɔmma sɛkɛndiri nɛ tɛknikal sakur, dinɛ da  biribis ma'aa sakur ka pa'an Science nɛ Technical Pa'ala ma'aa, dinɛ buudi mɛn bɛ ya-dagɔbʋg Ghana ni. Yʋʋm  1990 la ni ka  Obuasi Secondary Technical School yʋ'ʋn da tiaki pɛ'ɛsid bipʋmis ye di sʋŋi ba science zamisʋg ni. 

Sakur la da mʋkki paae kɔtta faenal banɛ da maan National Science and Maths Quiz Competition yʋʋm 2019 banɛ da yaŋi di ka bas St Francis Xavier Minor Seminary nɛ Krobo Girls SHS la. Sakur la da di yiiga ka mɔr  diib 44 dɔl St Francis banɛ mɛn da mɔr diib 18 nɛ Krobo mɛn da mɔr diib 16. Banɛ zi'eni maali paam yiiga la anɛ Kojo Daniel Eshun nɛ Lawrence Adjei. Obuasi Senior High Technical School di Ashanti regional Milo nɔba kikiʋg nwɛ'ɛb yʋʋm 2005 nɛ 2015 ni.

## Gbanvɛɛnsa
Sunyani Senior High School

**Sunyani Senior High School** (SUSEC) anɛ sɔkɛndiri sakur kani bɛ Sunyani dinɛ bɛ Bono Region Ghana la. 

## Sakur la pin'ilʋg
Sunyani Secondary School anɛ ka sɔ' wʋsa buon ye SUSEC la anɛ dinɛ yit Ghana Education Trust la ni na.  Di pin'ilʋg yʋʋm anɛ yʋʋm 1960 la ni  ka di anɛ Prime Minister Kwame Nkrumah da zii li na, onɛ yʋ'ʋm an yiiga  Ghana Zugdaan la.

Sakur biis banɛ da pin'il ka ba dieba ye sakur biis anɛ  36, dinɛ ka biribis an 31 ka bipʋmis an 5 bɛ 30 October 1960 la ni.

Dabisir 13  December 1960 ka Osagyefo Kwame Nkrumah da zʋŋ sakur la nɛ pa'anib atan' nɛ bani pʋ pa'ana mɛn awai.

Sunyani Secondary School da pin'ilɛ an sɛkɛndiri sakur amaa, ba da lɛm tiak ka di an biribis ma'aa ka kɛ ka bipʋmis la keŋ Yaa Asantewaa Girls' School. Ba da gɔs ka di pʋ sʋʋi da ka ba lɛm kɛ ka bipʋmis la lɛba ya'as.

Onɛ da an yiiga pa'an kpɛɛm tis sakur la anɛ   P.D. Quartey.

Gbanvɛɛnsa
Lydia Forson

**Lydia Forson** (o dʋam dabisir dapisi nɛ naasi nwadis piiga yʋʋm tusir, kɔbiswai nɛ pisnii nɛ naasi, 24 October 1984) anɛ Ghana nid onɛ maan sini ka lɛn an li gbansɔbid. Yʋʋm tusayi nɛ piiga (2010) o da die yaan piini yi Africa Movie Academy Award ninkanɛ gaad o taaba tuon sini maalig pʋʋgin.

## O pinilig nɛ o sakur yela
Ba da dʋa Forson nɛ yʋʋm tusir, kɔbiswai nɛ pisnii nɛ naasi, nwadis piiga, dabisa pisi nɛ anaasi daar (24 October 1984) bɛ Mankessim, Ghana. o da pinil o sakur yiiga bɛnɛ Wilmore Elementary School, naasaatɛŋ kanɛ buon Kentucky. O yʋʋma wai la, o dʋadib da mɔr o lɛb Ghana, ka o tɔlis sakuri bɛ Akosombo International School. O da lɛn kɛŋ St. Louis Secondary School, Kumasi, anina ka o da naae of secondary school zamisig.

Forson da naae nɛ University of Ghana, ka die tʋʋma gbaŋi bɛ bachelor's degree in English Language and Information Studies.

## Tʋʋma
Lydia Forson da pinil o sini diema tʋʋma yi sini pʋʋgin biela nɛ *Hotel St. James* (2005), *Run Baby Run* (2006), *Different Shades of Blue* (2007) ka da paas saŋa biela bɛ diema kanɛ ka buon *The Next Movie Star* bɛ Nigeria (2007). Yʋʋm tusayi nɛ anii la (2008), Forson da gaad sini kanɛ ka ba da pʋd ye *Scorned la,* diema kanɛ ka one da gɔsi li yɛla an Shirley Frimpong-Manso, CEO of Sparrow Productions, one da tʋm nɛ Forson Ghanaian television series diema kanɛ da buon *Different Shades of Blue.* Sini kaŋa ni da kɛ ka o paam o yiiga yaan piini bɛ  Africa Movie Academy Awards (AMAA) ka ba da gaŋ o ye o anɛ pʋa kanɛ maal sini gaad o pʋataaba.

Yʋʋm tusayi nɛ awai (2009), Forson da paas diemkanɛ da di yaan piini ka ba buon *The Perfect Picture* ka li tuongat da an Frimpong-Manso ka o da paas nɛ an pʋa kanɛ ka ba namis o ka o bɔɔd ye o mɛ namisi ba yɔ sam. Sini banɛ ka o da paas yaaŋ sieba anɛ *A Sting in a Tale (2009)*, *Masquerades* (2011) a comedy o mɛ da paasi sɔb sini gbaŋ kanɛ ka ba dɔlisidi diemid, diem kanɛ buon *Phone Swap* (2012), *Keteke (2017)*, nɛ *Sidechic Gang* (2017) nam ni.

## Sini banɛ ka o paasi maal
·        *Hotel St. James* (2005) – tʋʋm bil

·        *Run Baby Run* (2006) – o paas nɛ nuug

·        *Different Shades of Blue* (2007)

·        *The Next Movie Star Reality Show* (2007) – one da paas diema la pʋʋgin atana daan

·        *Scorned* (2008) – diema tuongat - an Dea Thompson

·        *The Perfect Picture* (2009) – o paas nɛ nuug - an Dede

·        *A Sting in a Tale* (2009) – diema tuongat - an Frema

·        *Masquerades* (2011) - an Nana Yaa Boateng

·        *Phone Swap* (2012) - an Gina

·        *Kamara's Tree* (2013) - an Lucy

·        *Scandal* (2013) (South African series) – Aku

·        *A Letter From Adam* (2014) – gbaŋsɔbid/ sini maan

·        *Isoken* (2017) an Kukua

·        *Keteke* (2017) – diema tuongat  - an Atswei

·        *Sidechic Gang* (2018) - an Baaba

·        *The Perfect Picture: Ten Years Later* (2019) an Dede

·        *Borga* (2021) - an Mother

·        *For Love and Country* (2025) - an Anima Grant

## Yaan piini

## Gbanvɛɛnsa
Nana Akua Addo

**Nana Akua Addo** anɛ Ghana nid ka ba du'a bɛ Germany sʋ'ʋlʋm, ka an siini di'em-di'em, ka maan siini mɛn. Miss Malaika di'ema linɛ da naam yʋʋm tusa ayi nɛ atan (2003) ni la, o da di ya'an tia'al ayi daan. Alamɛn ka di'ema line buon Miss Ghana-German ka ba da maal yʋʋm tusa ayi nɛ anu (2005) la ni, o da di ya'an yiiga. o da di'e yɔɔd bɛdegʋ, la'am nɛ di'ema linɛ buon Glitze Style nɛ  City People Entertainment Awards yɔɔd bɛdigʋ.

## O sakur ken yɛla
Yʋʋm 2017 ni la, o da zamis siini di'ema ɛntʋg ye lin na niŋ si'em ka o paas New York siini zamisʋg lʋgʋr linɛ bɛ nasaateŋ sʋ'ʋlʋm la ni.

## Tʋʋma
Addo si'iŋi o tʋʋma nɛ siini di'ema ni, o da naam siini di'emanam bɛdegʋ wʋʋ bikanɛ mɔr bɛʋg, ziim yɛla, saa, di kae pian'adɛ, di kʋ naam ya'asa nɛ ninta'am. O mɛ da lɛn maal siini nam ayi' banɛ ka ba yʋda buon, m bɔɔd ye m anɛ, nɛ Nukuli (Nindalibilʋg la).

## Ya'an piini
Ya'an piini bane ka o di'e anɛ bama:

* Most Stylish/Dressed Female Celebrity (Africa) - Abryanz Style and Fashion Awards (Asfa) 2017
* Best Dressed celebrity - 2016 Glitz Style Awards
* Best Dressed Celebrity - 2017 Glitz Style Awards.
* Best Dressed Actress - 2015 Ghana Movie Awards red carpet
* Best New Actress - 2014 City People Entertainment Awards.
* Honorary Award for personalities and people from Awukugua - Bring Entertainment in collaboration with Chiefs of Awukugua

## O vʋm yɛla
O mɔrnɛ biis ayi'.

## Gbanvɛɛnsa
Peter Mensah

**Peter Mensah** (o dʋam dabisir an yʋʋm tusir, kɔbiswai nɛ pisnu nɛ awai, nwadis anii, dabpisi nɛ yɔpɔi, 27 August 1959) anɛ one maan sini diema Ghana-British tɛnɛsin, ka taa bɛ Canada. O yʋʋr yi ya nɛ sini diem kani ka o da maal ka ba pʋd o Oenomaus ka ba da gɔsidi li Starz television series Spartacus (2010–2013). O paas sini sieba ni wan wʋʋ Tears of the Sun, Hidalgo, The Incredible Hulk, 300, Avatar, nɛ Gladiator II.

## Nyɔnvʋr pinilig
Ba da dʋa Mensah nɛ Chiraa, Ghana, ka o dʋadib anɛ gbaŋmiidib. O dʋadib yitnɛ Brong Ahafo Region, ka o da kɛŋ zinin Hertfordshire, England tɛŋin, nɛ o saam, Peter Osei Mensah, anɛ architect engineer, o ma anɛ gbansɔbid, nɛ o tanp ayi. Mensah da pinili zamisid zaba diema nɛ yʋma ayuobʋ.

O sakur zamisig ni, o zamis diema yela zamisig, amaa Mensah da zamis nɛ engineering yiiga, o da kɛŋ Canada tɛŋin anɛ engineer tis British Gas, gɔsid gas yela bɛ Morecambe Bay.

## Tʋʋma
Mensah sini diema pʋʋgin sieba anɛ  Avatar, 300, Hidalgo, Tears of the Sun, Jason X, Harvard Man, Bless the Child nɛ The Incredible Hulk. O mɛ len paas sini kanɛ buon The Seed, linɛ ka Linkin Park's DJ Joe Hahn da aan li tuongat la. O len yi sini pʋʋgin TV ni wʋʋ Star Trek: Enterprise, Tracker, Witchblade, Blue Murder, Relic Hunter, Earth: Final Conflict, Highlander: The Raven, nɛ La Femme Nikita. O da paas sini kanɛ yi A&E Network series A Nero Wolfe Mystery nɛ Terminator: The Sarah Connor Chronicles.

O pina on nɔŋ Sgt. Zach Hammond siem bɛ EA's video game Dead Space.

O yʋʋr da anɛ Oenomaus sini kanɛ buon Spartacus la ni ka paas Spartacus Panel pʋʋgin bɛ Comic Con yʋʋm tusayi nɛ awai (2009) nɛ yʋʋm tusayi nɛ piinɛ yinne (2011). O da yi bɛdigʋ bɛ fifth season of True Blood sini ni.

## Sini nam

### T. V

### Video games

## Gbnvɛɛnsa
Pascal Aka

**Pascal Aka** (ba da du'a o nɛ yʋʋm anɛ mɔraʋg 17, 1985 bɛ Ivory Coast sʋ'ʋlʋm) anɛ Ivorian dim siini kpɛɛm, nɛ siini di'ehttps://kus.wikipedia.org/w/index.php?title=Pascal_Aka&veaction=editm-di'em, nɛ yʋ'ʋma siini kpɛɛm nɛ onɛ lɛn maannɛ li ya'as, o mi'i o tʋʋma sʋ'ʋŋa bɛ "Jamie nɛ Eddie" linɛ ka ba buon ye souls of strife la (2007) ni, nɛ "Evol (2010)" di'ema linɛ ka ba gaans nidib bɛdegʋ kɔn'ɔb-kɔn'ɔb bɛ Ghana siini yɔɔd 2014 saŋa la.

## o tʋʋma yɛla
ba da du'a Pascal Aka nɛ Abidjan linɛ bɛ Ivory Coast sʋ'ʋlʋm, amaa nɔbig bɛ Ghana. o da keŋ o sakur bɛnɛ Ontario based university of Carleton, n zamis siini zamisʋg, ka lɛn an zamis-zamis bɛ a-sʋ'ʋ-m-mɛŋ siini lʋgʋr la linɛ bɛ Ottawa sʋ'ʋlʋm la, anina o da anɛ tungatib kpɛɛm nɛ, kɔmitii kpɛɛm nɛ ba tuongat la nya'andɔl. on da mɔr yʋma 21 la ka maal o siini linɛ ka li yʋ'ʋr buon, "Jamie nɛ Eddie: sunpɛɛn siis" . on da bɛ Canada teŋin, li yʋma awai nya'aŋ, Pascal da lɛb Ghana si'iŋi o mɛŋ tʋʋma kanɛ ka li yʋ'ʋr buon ye, "suor yɔ'ɔgir media tʋʋma".

## siini tʋʋma

## yɔɔd nɛ na'asi
[edit source]

## Gbanvɛɛnsa


## External links

*  at IMDb
* Pascal Aka Youtube Page
* Pascal Aka Vimeo Page
* Music video directors are not respected in Ghana ghanaweb.com
* Pan African film media modernghana.com
* Pascal Aka's short film wins the award livefmghana.com

*
Christabel Ekeh

**Christabel Ekeh** anɛ onɛ an ti Ghana sini diem-diem yinne, ba da dua o n bɛ Sawaar nwadig la ni li dabisim pii nɛ ayuobυ, 1990. O paam yυυr hali n kati waae wυυ sini nam ban kɔnɔb-kɔnɔb bɛdigυ pυυgυn n bɛ Ghana and Nageriya sini maalυg pυυgυn.

## Tυυma
Ekeh siiŋnɛ n paasidi o mɛŋ diem nam kɔnɔb-kɔnɔb banɛ da bɛ wυυ, Miss Malaika Ghana 2008 ka da di tieli ayi daan.

O sini maalig tʋʋma da pinil nɛ on da paasi maal Nigeria sini kanɛ buon *College Girls* la ni.

O yʋʋr yinɛ on paasi maal sini kanɛ buon Potomanto la.

## O vυυm bɛllim
Sigir 2022, ka Ekeh da dua bυribiŋ 

## Sini banɛ ni ka o paasi maal
* *College Girls* (2008)
* *The Hidden Fantasy* (2011)
* *100% Secret* (2012) - Bridget
* *Swagger Babes* (2012) - Nikita
* *Corporate Game* (2012) - Aliyah
* *Wrong Target* (2012)
* *Potomanto* (2013) - Afia
* *Super Models* (2014) - Nuella
* *Stalemate* (2016) - Witney
* *Heaven* (2016) - Heaven
* *The Engagement* (2016) - Ada
* *Beautiful Ruins* (2016) - Abynah
* *Sidechic Gang* (2018) - Lady
* Homecoming (2018) - Cynthia
* Getting Married (2018) - Peggy
* 2 Days After Friday (2019)
* Red Carpet (2022)

## Gbanvɛɛnsa
Ama K. Abebrese

Ama Konadu Abebrese anɛ British-Ghana sini tʋm-tʋm, onɛ piancad TV ni, onɛ sʋŋid nidib ka ba maan ni la, ba da dua o nɛ yʋʋm tʋsir kɔbiswai nɛ pisnii Sigsaa nwadig la daba atan' daar(3rd May, 1980) la ni. Ba da du'a o nɛ Ghana ka o nɔbig ka baŋ ya'am West London bɛ United Kingdom.  Yʋʋm tusa ayi  nɛ piiga nɛ yinne la ni  o da di ya'ani o sini tʋʋma la ni, Best Actress bɛ Leading Role bɛ AMAA Awards nɛ da ya'aŋi di'em tituaa bɛ Sinking Sands la. O sini la piini anɛ Azali, onɛ da Ghana ni yinne ka ba

## O sininam

## On da di ya'an sieba sini tʋʋma la ni

## Gbanvɛɛnsa
Paul Danquah

**Paul Danquah** du'am yʋ'ʋri an Joseph Paul Walcott yʋʋm tʋsir, kɔbiswai nɛ pisyi nɛ anu, sigsaa nwadig dabisim pisyi nɛ anu paae yʋʋm tusa ayi nɛ piiga nɛ anu, Mɔtul nwadig dabisim piiga nɛ atan'(25th May, 1925 - 12th August, 2015) la ni. O da anɛ British dim sini tʋm-tʋm ka nidib mi' o pamm yee o da tʋmnɛ nɛ A Taste of Honey yʋʋm tʋsir kɔbiswai nɛ pisyuobu nɛ yinne(1961) la ni, o da tʋm nɛ Shelagh Delaney ka o da sɔbnɛ o yʋ'ʋ kan nɔɔ, yʋʋm tʋsir, kɔbiswai pisnu nɛ anii(1958) la ni. O da kɛna anɛ wadmaan ka lɛm an onɛ gɔsid ligidi yɛla. o saam da pɛɛs Ghana kpɛɛmnam la ni onɛ an J. B Danquah. 

## O nyɔvʋr bɛlim nɛ tʋʋma
Da ba dua o nɛ pʋdi o yʋʋr ye Joseph Paul Walcott bɛ London, England, anina ka o nɔbig. O ma yʋʋr anɛ Bertha May Walcott, o da anɛ naasara, ka o saam yʋʋr an Joseph Boakye "J.B." Danquah o da anɛ Ghanaian politician ka lɛm an traditional aristocrat; Paul li da an bi kpɛɛm o puab ayi la wʋsa ni.

Danquah da zamisnɛ wada(law) ka ba buol o ka kena pɛɛs wadmaanib (call to the bar) la bɛ Inner Temple o da tʋmnɛ Ghana ka mɛ lɛm tʋm bɛ Washington, D.C. o da lɛm ken tʋmnɛ bankuŋ bɛ World Bank hali ti kɛm paae o saŋa bɛn yʋʋm tusir, kɔbiswai nɛ pisnii nɛ ayuonu(1989) la ni ka ka bɛ Washington befriended African-American arts practitioners pɛɛs nɛ Maya Angelou, James Baldwin, Roberta Flack and Nina Simone.

Danquah da nam an sakur biig la ka maal sini bɛ British sini ni dinɛ anɛ A Taste of Honey yʋʋm tusir, kɔbiswai nɛ pisyuobu nɛ ayinne(1961), la ni ka o tʋʋm da an Jimmy. O da mʋasidi o tʋm-tʋm tiraan Rita Tushingham, ka o da piana paal dinɛ an yiiga mʋasʋg dinɛ ka on mʋas sɔ nɔɔr sini pʋʋgin. New York Times dim mɛ da piana di yɛla: "Paul Danquah da diem wʋʋ Negro sailor nɛ an baanlim ka mɔr yaam kani ka ba bɔɔdi o yɛla. O da keŋ pian nɛ BBC Two television series Play School ni bɛ yʋʋm tusir, kɔbiswai nɛ pisyuobu nɛ anu (1965) la ni k aba piana paal ye on maaa an ninsabil kanɛ kena piana biis laasʋg diema bɛ UK.

Painter Francis Bacon da gbɛɛndnɛ nɛ Danquah ka Danquah da tʋm nɛ Peter Pollock yʋʋm tusir, wain ɛ piiga nɛ awi Sapal nwadig la dabisim piiga nɛ awai paae yʋʋma tusa ayi, nɛ ayinne Mɔraʋg nwadig la ni.  (19 November 1919 – 18 July 2001) bɛ ba Battersea flat din yi 1956 paae 1961. Saŋ kaŋa bɛ yʋʋmtusir nɛ kɔbis wain ɛ pisyuobu naar la ka Danquah da tiebid nɛ Don Bachardy ye on yaŋ Bacon. Danquah kennɛ nɛ  Pollock paae Tangier, Morocco, dinɛ bɛ yʋʋm tusir, kɔbis wai nɛ pisyɔpɔi (1970s) la naarin. bɛ yʋʋm tusir, kɔbis wai nɛ piswaii (1990s) la naarin, Danquah nɛ Pallock da nyɛ gʋlisim ka di sɔbi bɛ siel pʋʋgin ka Baton da sɔbi li; gʋlisim bama da anɛ dinɛ ka Tate bɛ yʋʋm tusir, kɔbis wai nɛ piswai nɛ ayoubu(1996) ka ba paal li di bɛ yʋʋm tusir, kɔbiswai nɛ piswai nɛ(1999) la ni.

Danquah da  kpinɛ bɛ Tangier bɛ yʋʋma tusa  ayi nɛ piiga nɛ anu Mʋtul nwadig la dabisim piiga nɛ atan (13 August 2015) la ni, ka o mɔr yʋma piswai (90yrs); nwɛnɛ o yaaŋ  Meri Nana-Ama Danquah da yɛli ba si'em la, ba da mʋm o nɛ bɛ Boubana kum yaadin la kpi'eɛ nɛ Peter Pollock nwɛnɛ o mɛŋi da yɛl si'em la.

## O sininam
### Film

### O tv nam

## Gbanvɛɛnsa
David Oscar Dogbe

David Oscar du'am dabisir anɛ yʋʋm tʋsir, kɔbiswai nɛ pisnii nɛ anaasi, Vaala Nwadig dabisim piiga nɛ ayuobu (6th April, 1984) la ni, o anɛ Ghana nid onɛ an yʋm-yʋm, sini tʋm-tʋm nɛ galima sini maanmaan sɔb. O anɛ onɛ ka nidib mi' o yee o anɛ onɛ da gaad GHComedy tuoni zabi tis ba ka li sʋŋ ka Ghana dim zi'en tituaa ba galima sini tʋʋma la ni.

David Oscar yʋ'ʋm da nɔki o galima sini tʋʋma la nɛ nɛ nimuaa, ka Kenna kilim raggae yʋm-yʋm yʋ'ʋs.O da laasi tʋm nɛ Ghana nidib banɛ k aba ʋʋr yi hali, ba yʋda anɛɛ Afriyie Wutah ka dunia wʋsa pʋʋgin yʋma tusa ayi nɛ piiga nɛ anaasi(2014) BEFFTA Awards (UK) Winner onɛ da di bɛ pianadin, Lyric Da Nkechi. Ba voot o yee onɛ di yaan Ghana kpala galima diema dine da anɛ, "Stars of the Future", dinɛ ka Charter House Ghana da gɔsi di li yɛla la.

## O nyɔvʋr pinilʋg nɛ tʋʋma
Ba dua David nɛ Koforidua dinɛ bɛ yadaten Ghana sʋʋlim la (Eastern Region of Ghana), o duadib da anɛ Mr Oscar Yaovi Adukpo nɛ Mrs Faustina Mary Asamoah Adukpo. O da mɔr pitib atan, ayi an biribis banɛ an Isaac Oscar Ohene Adukpo nɛ Bright Nana Osei Oscar Adukpo nɛ bipuŋ ayinne onɛ an Felicia Mawuena Oscar.

David da siniŋi o sakur la nɛ biilimin sa ka ta kenna sɔb bɛ Freeman Methodist sakurin dinɛ bɛ Koforidua la ni. O da tɔlisi kɛŋi o dɔɔda awai, piiga nɛ piiga nɛ ayinne la nɛ bɛ Pope John Senior High School la ni, anina ka o mɛ da lɛm zamis dinɛ anɛ Visual Arts la.

Yʋma tusa ayi nɛ ayɔpɔi (2007)la ni, David Oscar da naae dinɛ anɛ School of Performing Arts bɛ University of Ghana in the Bachelor of Fine Arts Program la ni.

Yʋma tusa ayi nɛ ayuobu (2006) la ni ka o da nam bɛ University la ni la ba da voot David nɛ ka o an Ghana wʋsa onɛ mi galima diema kali ka onɛ da pɛɛs sini diema dinɛ da an  "Stars of the Future" ka di anɛ Charter Hose Ghana da gɔsi di li yɛla, anina ka David yiiga na nidib tusir pʋʋgin(1000) banɛ da diemid la ni.

## Gbanvɛɛnsa
Joseph Otsiman

**Joseph Otsiman** da anɛ Ghana nid sini tʋm-tʋm kani bɛ New York, ba mi' o pamm nɛ on da maal sini dinɛ an karimsaam John Moses The Cursed Ones nɛɛ Kojo The Burial of Kojo. O anɛ onɛ da di ya'an nɔɔr ayi bɛ Africa Movie Academy Awards la ni.

## Tʋʋma
Otsiman da maal sini dinɛ an Kojo Bonzu The Burial of Kojo, Blitz the Ambassador da an onɛ da gɔs sini kan maalʋg yɛla.

Ba da gaŋ  o ye o mi' sini maalʋg ( Best Actor) nɛ o sʋŋir(Supporting Role) yʋʋm tusa ayi nɛ piiga nɛ ayuobu (2016) la ni dinɛ an AMA Awards la, nɛ onɛ mɛ lɛm mi sini maalʋg pamm bɛ yʋʋm tusa ayi nɛ piiga nɛ 
awai(2019) Africa Movie Academy Awards.

## Gbanvɛɛnsa
Pascaline Edwards

**Pascaline Edwards** du'am yʋʋm  anɛ yʋʋm tʋsir, kɔbiswai nɛ pisyɔpɔi(1970), o anɛ Ghana nid sini tʋm-tʋm onɛ da di Ghana's Best Female Actress ya'an la yʋʋm tʋsa ayi nɛ ayi(2002) la ni. Edward da anɛ onɛ ka sɔ wʋsa mii o Ghana sini maalʋg zinig la, ka mɔr sininam ka li na tʋʋg kɔbiga yɛla, dinɛ da tis o nyɔɔdi o sini tʋʋma la ni ka li yuug biela tʋʋg yʋma tusa ayi yɛla. O da lɛm maal sininam la bɛ Nollywood films la ni. Ninanna, o maanɛ sininam la ka mɛ lɛm sʋŋid nidib ka ba maani ba sininam, nɛ sini msslʋg sakur, sininami maan siem-siem, nɛ nnwisigir zinig kanɛ an yiiga bɛ Ghana, GeoDan Health and Fitness Centre.

## O nyɔvʋr nɛ sakur
Ban da dua o bɛ Lomé, Togo yʋʋm tusir, kɔbiswai nɛ pisyɔpɔi (1970) la ni, Pascaline Edwards da kenɛ Ghana na bɛ yʋʋm tusir, kɔbiswai nɛ pisnii nɛ ayuobu (1986) la ni na kpɛ Ghanatta Senior High School la. On da namɔr yʋma piiga nɛ nyaaŋ la, o da keŋ paali o miilim an siem be yʋʋm tusir kɔbiswai nɛ piswai (1990s) la ni ka tʋm nɛ Ghana nidib banɛ banɛ miI sini tʋʋma hali la dinɛ an Talent Drama Group.

## Tʋʋma
O da anɛ sini diem-diem tuongati bɛ The Leopard's Choice yʋʋm tusir, kɔbiswai nɛ piswai nɛ ayi (1992) la saŋa. O yiiga sini dinɛ ka o da maal anɛ Diabolo yʋʋm tusir, kɔbiswai nɛ piswai nɛ ata(1993) la ni.

O da lɛb nyaŋi maligim zamis ka lɛb na ka o diema la an sʋm hali, on da ye laasʋg diema dinɛ anɛ Emancipation Day ye ba tiɛe dinɛ anɛ saŋkpansim tʋʋma dinɛ k aba da kadi bas Ghana kpala yʋʋm tusir, kɔbiswai nɛ piswai nɛ anu (1995) la ni.

O da giem kanɛ yʋʋri buon ye Fathia Nkrumah, Ghana yiiga zugraan pua, Dr Kwame Nkrumah, diema la ni o maali o mɛŋ nwɛni onɛ da an saŋkpanas kudim pua nɛ, ka da kpiim hali ye ba kad saŋkpanasim da diibʋ bas diema la ni yʋʋm tusir,kɔbisyɔpɔi nɛ pisyɔpɔi nɛ anu(1995) la ni.

O dgin an vɛnl hali ka maali o mɛŋ nwɛni niŋsʋŋ nɛ,ka dɔlisi ani paam suori dɛgin nɛ o zua kanɛ nɔki o yada wʋsa tis o saam, ka sanam sumalisim kanɛ bɛ buudi la ni, bɛ o sini kanɛ an Stab in the Dark yʋʋm yusir, kɔbiswai nɛ piswai nɛ awai (1999) la ni, di anɛ diem kasa da ke ka o yʋʋr dʋ hali.

O da diem sininsm la bɛdigʋ bɛ Ghana kpala, on da tʋm nɛ Nollywood (Nigerian) sini dim la, di da sʋŋɔ ka o tʋʋma kɛŋ tuon, diem kanɛ da an Journey of the Dead yʋma tusa ayi nɛ ayinne (2001) la ni.

Edward da mɛ sini maalʋg sakur, dinɛ anɛ Film Techniques bɛ yʋma tusa ayi nɛ ayɔpɔi (2007) la ni ka li sʋŋ ka o yaŋi paal nimbani duod n aka bɔɔd ye ba pɛɛs sini maalʋg diema la ni.

O sini banɛ yʋʋri da yip aa anɛ A Stab in the Dark, Forbidden Fruit (2000), The Mask, House Arrest, My Father's Wife (1998), Messages, Deadline for Asante, Without Her Consent, and Jewels.

## O mɛŋ yɛla
Edward da ɛlnɛ Dan Badu, onɛ da an Commissioner for TV3's Ghana's Strongest IV.

## O sininam sieba
**[[A Stab in the Dark (film)|A Stab in the Dark]] (1999)*
**[[Christ in Me (film)|Christ in Me]] (2003) as Thelma*
**My Heart (2003) as Helena*
**Amsterdam Diary (2005)*
**V Republic (2014-2015 TV Series) as Amanda*
**Deranged (2017) as Margaret Koleman*
**The Case Study (2022)*
**The Billionaire's Wife (2023)*
**Evor (2024) as Auntie Adjoa*

## Gbanvɛɛnsa
Souad Faress

**Souad Faress** du'am dabisir anɛ yʋʋm tʋsir kɔbiswai nɛ pisnaasi nɛ anii Dɔnwalig nwadig dabisim pisyi nɛ anu(25rh March, 1948)  o da tʋm tiivi ni, ka maan sininam ka bɛ United Kingdom. Nidib mi' o nɛ pamm ka li anɛ on da zi'eni pian'a tis Usha Gupta saŋa pamm ni bɛ BBC Radio 4 serial The Archers nɛ sini kanɛ ka o da an pʋana'ab Dosh Khaleem bipuŋ la ba sixth season (sini nami ayuobu) saŋa dinɛ an HBO series Game of Thrones la. Ba di,a o nɛ Ghana amaa ka mɛ lɛɛ bɛ Syria nɛɛ Irish dim buud la.

## O nyɔvʋr bɛlim
O du'adib da anɛ Irish nɛ Syrian dim, ka ba da du'a Faress nɛ Accra sʋ'ʋlim, Ghana, yʋʋm tʋsir kɔbiswai nɛ pisnaasi nɛ anii(1948) la ni. O nɔbignɛ Southport, Lancashire, ka zamis sini di'emanam la Guildhall School of Music and Drama ka bɛ London. O da pʋm dɛŋim sɔbidnɛ di'emanam yʋma tusa ayi nɛ anaasi(2004) la ni sa. Faress da naae o sɔbʋg zamisʋg la nɛ City Literary Institute adult education college. Zamisʋg banɛ ka o da zamisi pɛɛs anɛ wa'aa, wief ban'ab, ninwisigir di'ema nɛɛ kriket.

## Tʋʋma
Fares da yinɛ nɔɔr ayi bɛ BBC series I, sini ni, Claudius(1976) an bipʋŋ saŋkpan'as (kied kuŋ yee bugim) ka on da an wa'ad-wa'ad sɔbi bɛ Messalina's ( ayidaan nɛ sidkulʋg) sidkulʋg la'asigin la o da baŋ yee sogianam na kenna gban'a ba. O da yi bɛɛgin BBC Selma in the Blake's 7 episode 'Horizon'. Din yii anina Faress yʋ'ʋm da  maal sininam dinɛ anɛɛ My beautiful Launderette(1985) nɛɛ Sixth Happiness (1997), nɛ nyiŋ di'emanam UK sʋ'ʋlim.

Yʋma tusa ayi nɛ yinne, Sawa'ar Nwadig(October 2001) la ni, o da yina bi'ela nwa na bɛ Coronation Street an Dev Alahan's mother Umila la.

Souad Faress mɛ da lɛm yii o sini ni na an the Old Rani in The Sarah Jane Adventures series The Mad Woman in the Attic yʋʋma tusa ayi nɛ awai, Sawa'ar Nwadig(October 2009) la ni. 

yʋma tusa ayi nɛ piiga nɛ anaasi SawaPassing Affrettati by Dacia Maraini. Di'ema la bɛdigʋ da yitnɛ Amnesty International, ka pian'a zug la da an puabibigir, ninkʋʋsim, nyɛbʋg yɛla nɛ puab yɛla Sieba dinɛ geesidi ba. 

Yʋma tusa ayi nɛ piiga nɛɛ yʋma tusa ayi nɛ piiga yinne (2010) nɛɛ (2011) teŋsʋk ka o da di'em Jay Faldren's grandmother, Maryam Shakiba, in Casualty.

Faress da lɛm Tina di'em nwɛnɛ du'atanɛ dinɛ ka ba buoni ba yee No Angels, Anji Mittel, nɛcɛŋa di ka o da maalibɛ Inspector Morse ni.

Yʋma tʋsa ayi nɛ piiga nɛ ayuobu(2016) la ni o da kɛŋi tʋm nɛ HBO series Game of Thrones in season 6 ka na'abipʋŋɔ tis Dosh Khaleem. O da lɛm yi ITV sini di'ema dinɛ an Brief Encounters, 'a loose adaptation of Ann Summers CEO Jacqueline Gold.

Yʋma tʋsa ayi nɛ piiga nɛ anii(2018) la Faress da yina maal sini bɛ Clare Holman's teŋin dinɛ an Only the Lonely.

Yʋma tʋsa ayi nɛ piiga nɛ awai(2019) la ni, da onɛ yit ti  di'emid saŋa wʋsa bɛ Daisy Haggard nɛ Laura Solon's sitcom Black to Life nɛ as a mother of Eli Cohen bɛ OCS/Netflix ministries The Spy.

## Gɔsim ya'as

* List of Ghanaian actors and actresses

## Gbanvɛɛnsa

## External links
*
Reggie Tsiboe

**Reggie Tsiboe** (ba da dʋa o nɛ yʋʋm tusir, kɔbiswai nɛ pisnu, nwadis awai dabisa ayɔpɔi daar, 7 September 1950) o anɛ Ghanaian-British diema sɔb, waawaad, ka len an yʋʋm-yʋʋmi tis disco group Boney M. Lin yi yʋʋm tusir, kɔbiswai nɛ pisnii nɛ yi paae yʋʋm tusir, kɔbiswai nɛ pisnii nɛ ayʋobʋ (1982 nɛ1986 tɛnsʋk) ka len yʋɔlim nyaaŋ yʋʋm tusir, kɔbiswai nɛ pisnii nɛ awai nɛ tusir,  kɔbiswai nɛ piswai tɛnsʋk (1989 nɛ 1990 tɛnsʋk).

## Tʋʋma
Yʋʋm tusir, kɔbiswai nɛ pisyɔpɔi saŋa la (1970s), Tsiboe da paas laasig kanɛ an Sugarcane la ka o yʋʋr da yi yʋʋm tusir, kɔbiswai nɛ pisyɔpɔi nɛ nii (1978)  nɛ Bobby Bloom's "Montego Bay" la. Laasig nwa da paas Linda Taylor ba sʋʋgin.

Yʋʋm tusir, kɔbiswai nɛ pisnii nɛ yinnɛ (1981), on da laas o mɛŋ nɛ Boney M la, Tsiboe da die nɛ waawaad Bobby Farrell nɔbir, amaa, yʋʋm tusir, kɔbiswai nɛ pisnii nɛ anaasi ni (1984), Farrell da lɛb na ka ba yʋʋn an bababa yiŋa. yʋʋm tusir, kɔbiswai nɛ pisnii ne ayuobʋ (1986), yʋma piiga nyaaŋ ka ba bak nɛ taaba, amaa yʋʋm tusir, kɔbiswai nɛ pisnii nɛ awai la (1989), Boney M., Liz Mitchell nɛ Tsiboe da laas taaba yaas la, ba da pʋdi ba tʋʋma yʋʋr ye Boney M. Ka yʋʋm tusir, kɔbiswai nɛ piswai ni (1990) ka Frank Farian da gaad tuon ka ba yis yʋʋma paalig na ka li buon "Stories", nwadis biela nyaaŋ ka ba len bak taaba yaas.

Tsiboe da paasi maal Boney M. Albums nam atan ni: *Ten Thousand Lightyears* (1984), *Kalimba de Luna - 16 Happy Songs* (1984) nɛ *Eye Dance* (1985) ka yʋm buninya yʋʋma nɛ o taaba, ka ba bakir nyaaŋ la ka yʋʋm kan nyaan yina Boney M. Christmas album zʋŋir saŋa, *The 20 Greatest Christmas Songs* da anɛ yʋʋm tusir, kɔbiswai nɛ pisnii nɛ ayuobʋ ni (1986). Reggie da gaad tuoni yʋʋm yʋʋma bɛdigʋ  Boney M. yʋʋma nam ni, ka ba sieba an: "Kalimba de Luna", "Happy Song", "Going Back West", "My Chérie Amour", "Young, Free and Single", "Bang Bang Lulu", "Dreadlock Holiday", "Barbarella Fortuneteller", "Mother and Child Reunion" nɛ burinya yʋʋma kanɛ an "Joy to the World", "Oh Christmas Tree", "The First Noël" nɛ "Auld Lang Syne".

Yʋʋm tusayi nɛ ayuobʋ, nwadis awai, dabpisi nɛ yinne daar (21 September 2006), Tsiboe nɛ o taaba banɛ yʋmmidi gat tuon, Boney M., Liz Mitchell nɛ Marcia Barrett, da anɛ saam banɛ an girima dimi bɛ London ban da zʋŋid yʋʋma, *Daddy Cool*, linɛ da paasi ba laasig la pʋʋgin la.

On da nam pʋ laas nɛ nimbama la, o da anɛ one an sini maan baŋir sɔb Ghana sʋʋlim. Sini yinne kanɛ da kɛ ka o yʋʋr yi anɛ *Love Brewed in an African Pot*. O da lɛb sini maalig ni, o da paasi maal sini UK sini maanib ni, ka sini yinne an *Doctor Who*.

Tsiboe yʋʋn bɛ nɛ Marlborough, Wiltshire linɛ bɛ England sʋʋlim la.

## Gbanvɛɛnsa
Adeline Ama Buabeng

**Adeline Ama Buabeng**, onɛ ka mɛ lɛm buon o yee Aunty Ama, o anɛ sini tʋm-tʋm onɛ sɔlimid ka bɛ Ghana sʋ'ʋlim. Yʋma bɛdigʋ nii o da *tʋmnɛ nɛ [[Brigade Concert Party]] nɛ [[Kusam Agoramba]]*.

Buabeng da paas nɛ Workers' Brigade Concert Party, tʋmtʋmidib la sin'iŋi tʋm bi'el-bi'el nɛ ba, dinɛ anɛ buudi malima wa'ab dinɛ anɛ Atsiaghekor, Adowa, bɛɛ Takai ka yʋ'ʋm da kɛna pɛsigi o mɛŋi tʋm sini tʋʋma la anina. 

## Gbanvɛɛnsa
Hugh Quarshie

**Hugh Anthony Quarshie** (ba dʋa o nɛ yʋʋm tusir, kɔbiswai nɛ pisnu nɛ naasi, naar nwadig, dabpisi nɛ ayi, born 22 December 1954) o anɛ one ka ba dʋa o Ghana sʋʋlim ka o lɛɛ mɔr British gbaŋ ka an sini maan. Nidib baŋ o nɛ on die Ric Griffin itʋŋi maan diema bɛ BBC One medical drama Holby City (2001–20), nɛ on da maal sini zaba diema bɛ Episode I – The Phantom Menace (1999).

Ba len mi o ka o maan diema bɛ Royal Shakespeare Company, o paasi ba lin yi yʋʋm tusir, kɔbiswai nɛ pisnii nɛ yinne sa (1981) ka mɛ an kpɛɛm, yʋʋm tusayi nɛ anu saŋa  sa (2005). O sini sieba anɛ: Highlander, Nightbreed nɛ Fantastic Beasts: The Crimes of Grindelwald. Yʋʋm tusir, kɔbiswai nɛ pisnii nɛ yɔpɔi (1987), ba da gaŋ o ye o die piini bɛ Laurence Olivier Award for Best Actor ka yʋʋm tusayi nɛ pisi nɛ yi (2022), ba da gaŋ o ye o die piini bɛ British Academy Television Award for Best Actor diem kanɛ ka o da diem an Neville Lawrence ka li yʋʋr an Stephen (2021) la yela. O die yaan piini bɛ Critics' Circle Theatre Award nɛ Emmy Award.

## O pinilig
Quarshie anɛ Euro-African nid kanɛ yit Ghana, ka lɛɛ mɔr  Ghana, English nɛ Dutch ziim o ningbiŋin. Ba da dʋa o nɛ Accra, Ghana, ka o ma an Emma Wilhelmina (née Phillips; 1917–2004) nɛ Richard Quarshie (1913–2006). O ma da yinɛ naanam tʋŋin na; o buudi an naanami bɛ tɛnkpɛŋ kanɛ bɛ Ghana ka li yʋʋr an Abii.
Hugh da dɔl o yidimi kɛŋ United Kingdom on da an yʋma atan la. o da kɛŋ sakur nɛ Bryanston School linɛ bɛ Dorset la nɛ Dean Close School linɛ bɛ Cheltenham, Gloucestershire (sankan ka o da diem diem kanɛ ka o yʋʋr da an Othello bɛ Tuckwell sini zinigin la), sankan ka o da nan pʋ zamis PPE bɛ Christ Church, Oxford.

## Tʋʋma
Quarshie da bɔɔd ye o an labadies ka nyaan paas o mɛŋ sini maalig ni la. O paas Royal Shakespeare Company (RSC) nidib kanl ni, ka maal sini nam bɛdigʋ ka ba sieba an: the serial Behaving Badly on nɛ Judi Dench. O yʋʋr yi ya ne on da pʋd o mɛŋ Sunda Kastagir sini kanɛ buon Highlander ni, Captain Panaka sini kanɛ buon Star Wars: Episode I – The Phantom Menace ni, nɛ Ric Griffin TV ni diema kanɛ buon Holby City la. O da kɛŋ laas kanɛ buon Star Wars fan event "Star Wars Celebration" la yʋʋm tusir, kɔbiswai nɛ piswai nɛ wai (1999). O da maal o  mɛŋ ye Lieutenant Obutu bɛ sini kanɛ buon Wing Commander la ni.

Yʋʋm tusayi nɛ ayɔpɔi la (2007) o da paas nɛ Doctor Who ka bama maal sini kanɛ an "Daleks in Manhattan"/"Evolution of the Daleks" ani ka ba da buon o ye Solomon, one an Hooverville dim tɛŋ kpɛɛm.

## O bɛilim yela
Yʋʋm tusayi nɛ piiga, nwadis awai ni la (September 2010), Quarshie da paas sini kanɛ ka ba da maan TV ni ka ba buon ye Who Do You Think You Are?, anina ka o dɔlisi baŋ o Ghana nɛ Dutch buudi. Diem kan paal ye Quarshie paas nimbanɛ mɔr tʋŋ bɛdigʋ, bɔzugɔ, o yaab yinne, Pieter Martinus Johannes Kamerling, da anɛ Dutch nidi bɛ Gold Coast kpala. Nwa da kɛ ka o maal zuod nɛ Dutch sini maan, Antonie Kamerling.

## Naadɔɔg dɔlisim
Quarshie anɛ one bɛ Women's Equality Party naadɔɔg nyaaŋ.

## Sini nam

### sini

### TV

### di'ema zin'ig

## Gbanvɛɛnsa
Mac Jordan Amartey

**Mac Jordan Amartey** (yʋʋm tusir, kɔbiswai nɛ pistan nɛ ayuobʋ paae yʋʋm tusayi nɛ piinɛ nii, 1936–2018) da anɛ Ghana nid kanɛ an sini maan ka o yʋʋr yi. o da anɛ sini maan kanɛ maal sininam bɛdigʋ Ghana sʋʋlim.

Yʋʋm tusayi nɛ piinɛ yɔpɔi (2017) ni, o da yel nidib ye sikir banas da kɛ ka ba fiig o nɔbir ka kpɛnɛs naasaa nɔbir. Amartey da anɛ one ka o yʋʋr yi hali Ghana sini maalig ni, ka Idikoko TV series mɛ paasi ba pʋʋgin.

## Sininam
•	Matters of the Heart (1993)

•	Black Star (2006) as Ataa Myai

•	Dark Sand (1999) as Walker

•	I Surrender (1998) as Pastor

•	The Returnee 2 (1995)

•	Victim of Love (1998)

•	Fatal Decision (1993)

## Kum
Mac Jordan da kpi nɛ Korle Bu Teaching Hospital yʋʋm tusayi nɛ piinɛ nii, nwadis ayɔpɔi, daba yuobʋ daar (July 6, 2018), sikir banasi da kuu. O da bas nyaaŋ pʋa nɛ biis anaasi.

## Gbanvɛɛnsa